b"\n_START_ARTICLE_\nJohann Georg Rosenhain\n_START_SECTION_\nVida i Obra\n_START_PARAGRAPH_\nNascut en una fam\xc3\xadlia jueva, va estudiar a la Friedrich Schule de K\xc3\xb6nigsberg i despr\xc3\xa9s a la universitat d'aquesta ciutat, on va ser deixeble avan\xc3\xa7at de Jacobi. Va editar els apunts de les seves classes de 1836-1837, on Jacobi demostrava la llei biquadr\xc3\xa0tica._NEWLINE_El 1844 va obtenir l'habilitaci\xc3\xb3 per ser professor de matem\xc3\xa0tiques a la universitat de Breslau (Bratislava, actualment Wroc\xc5\x82aw, Pol\xc3\xb2nia), on va donar classes fins al 1851._NEWLINE_El 1851 va ser nomenat professor de la universitat de Viena i el 1857 va retornar a la de K\xc3\xb6nigsberg en la que va ser professor fins poca abans de la seva mort._NEWLINE_Rosenhain \xc3\xa9s conegut per haver resolt el problema plantejat l'any 1846 per l'Acad\xc3\xa8mia de Ci\xc3\xa8ncies de Paris sobre les inverses de les funciona abelianes. En la seva mem\xc3\xb2ria titulada Sur les fonctions de deux variables \xc3\xa0 quatre p\xc3\xa9riodes, qui sont les inverses des int\xc3\xa9grales ultra-elliptiques de la premi\xc3\xa8re classe (publicada per l'Acad\xc3\xa8mia el 1851) demostrava, com havia suggerit Jacobi, que les funcions hiperel\xc2\xb7l\xc3\xadptiques poden ser expressades com coeficients de funcions theta de dues variables._NEWLINE_Malgrat aquests comen\xc3\xa7aments tant prometedors, Rosenhain no va publicar res m\xc3\xa9s en la seva vida."